paragraph_text: Osnove razdiobe narječja su sljedeće; U čakavskim dijalektima je prisutnija vokalizacija (gubljenje suglasnika), čakavski i štokavski imaju većinski refleks poluglasa [a], a kajkavski [e]. Uz prisutnu šćakavsku isoglosu, čakavski i štokavski dijalekti se većinom određuju s obzirom na refleks jata (zatvorenog e), a kajkavski na refleks njegova parnjaka (zatvorenog o). Između ta tri narječja postoje razni prijelazi, a tijekom stoljeća dolazi i do njihovih miješanja: tako ranije prostorno vrlo raširena starošćakavski imaju dosta dodirnih točaka s čakavskim narječjem, te su tijekom stoljeća mnogi originalno čakavski krajevi postali štokavski - da bi tijekom 20. stoljeća mnoge ranije šćakavske sredine preuzimale sve više novoštokavskih elemenata, pa naposljetku i standardni, jekavski refleks jata.